CELEX: 62022TN0192
Language: mt
Date: 2022-04-13 00:00:00
Title: Kawża T-192/22: Rikors ippreżentat fit-13 ta’ April 2022 – Polynt vs ECHA

7.6.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 222/33
            
         
      Rikors ippreżentat fit-13 ta’ April 2022 – Polynt vs ECHA
      (Kawża T-192/22)
      (2022/C 222/55)
      Lingwa tal-kawża: l-Ingliż
      
         Partijiet
      
      
         Rikorrent: Polynt SpA (Scanzorosciate, l-Italja) (rappreżentanti: C. Mereu u S. Abdel-Qader, avukati)
      
         Konvenut: L-Aġenzija Ewropea għas-Sustanzi Kimiċi
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tiddikjara r-rikors ammissibbli u fondat;
               
            
                  —
               
               
                  tannulla d-deċiżjoni tal-Aġenzija Ewropea għas-Sustanzi Kimiċi, mibgħuta b’ittra tal-4 ta’ Frar 2022 (FUP- DEV-01-21200655590-58-0000-CCH-1-2_FTR_NOTIF), li tagħti informazzjoni dwar in-nuqqas ta’ risposta għal deċiżjoni ta’ valutazzjoni tal-fajl;
               
            
                  —
               
               
                  tiddikjara – jew tordna lill-ECHA tadotta miżura ġdida li tiddikjara – li r-rikorrenti hija eżentata mill-obbligu li tipprovdi kwalunkwe informazzjoni lill-ECHA wara l-waqfien tal-produzzjoni u s-sussegwenti nuqqas ta’ disponibbiltà tas-sustanza kkonċernata minħabba forza maġġuri; u
               
            
                  —
               
               
                  tikkundanna lill-ECHA għall-ispejjeż kollha tal-kawża.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka erba’ motivi.
      
                  1.
               
               
                  L-ewwel motiv ibbażat fuq il-fatt li l-konvenut kiser il-prinċipju ta’ forza maġġuri meta ddeċieda li l-waqfien ta’ manifattura tas-sustanza 1,3-dioxo-2-benzofuran-5-aċidu karbossiliku ma’ nonan-1-ol (Numru KE 941-303-6) (iktar ’il quddiem is-“sustanzi”) wara l-adozzjoni tal-deċiżjoni finali ta’ kontroll tal-konformità għal raġunijiet ta’ forza maġġuri ma jeħlisx lill-appellant mill-obbligu li jipprovdi l-informazzjoni mitluba fid-deċiżjoni inizjali ta’ kontroll tal-konformità dwar is-sustanzi.
               
            
                  2.
               
               
                  It-tieni motiv ibbażat fuq il-fatt li l-konvenut kiser l-Artikolu 50(2) tar-Regolament (KE) Nru 1907/2006 tal-Parlament Ewropew u tal-Kunsill (1) (iktar ’il quddiem ir-“Regolament REACH”).
               
            
                  3.
               
               
                  It-tielet motiv ibbażat fuq il-fatt li l-konvenut kiser l-Artikoli 5 u 6 tar-Regolament REACH.
               
            
                  4.
               
               
                  Ir-raba’ motiv ibbażat fuq il-fatt li l-konvenut kiser il-prinċipju ta’ proporzjonalità.
               
            
         (1)  Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir reġistrazzjoni, il-valutazzjoni, l-awtorizzazzjoni u r-restrizzjoni ta’ sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (ĠU 2006, L 396, p. 1, rettifiki fil-ĠU 2007, L 136, p. 3, fil-ĠU 2008, L 141, p. 22, u fil-ĠU 2009, L 36, p. 84).